CELEX: C2004/217/67
Language: lt
Date: 2004-08-28 00:00:00
Title: Byla T-269/04 IDOM, S.A. 2004 m. birželio 29 d. pareikštas ieškinys Vidaus rinkos derinimo tarnybai (prekių ženklams ir pramoniniam dizainui) (VRDT)

28.8.2004   
            
            
               LT
            
            
               Europos Sąjungos oficialusis leidinys
            
            
               C 217/38
            
         IDOM, S.A. 2004 m. birželio 29 d. pareikštas ieškinys Vidaus rinkos derinimo tarnybai (prekių ženklams ir pramoniniam dizainui) (VRDT)
   (Byla T-269/04)
   (2004/C 217/67)
   Bylos kalba: ispanų
   2004 m. birželio 29 d. Europos Bendrijų Pirmosios instancijos teisme buvo pareikštas IDOM, S.A., įsisteigusios Bilbao (Ispanija), atstovaujamos Illustre Colegio de Madrid teisininkės Tatiana Villate Consonni, ieškinys Vidaus rinkos derinimo tarnybai (prekių ženklams ir pramoniniam dizainui) (VRDT).
   Pareiškėjas Pirmosios instancijos teismo prašo:
   
               —
            
            
               panaikinti VRDT antrosios apeliacinės tarybos 2004 m. balandžio 27 d. sprendimą byloje R-153/2003-2;
            
         
               —
            
            
               panaikinti protesto procese B282733 priimtą sprendimą Nr. 3707/2002 ta apimtimi, kuria atmetamas IDOM S.A. paduotas protestas ir tenkinti ginčijamo prekių ženklo paraišką 37 klasės ir iš dalies 42 klasės paslaugoms;
            
         
               —
            
            
               palaikyti pareiškėjo argumentus, kuriais remiantis VRDT protestų skyriui būtų nurodyta visiškai atsisakyti įregistruoti nagrinėjamą prekių ženklą;
            
         
               —
            
            
               priteisti iš VRDT visas bylinėjimosi išlaidas bylos pralaimėjimo atveju.
            
         Teisiniai pagrindai ir pagrindiniai argumentai
   
               Paraišką Bendrijos prekių ženklui pateikęs asmuo:
            
            
               Idom Incorporated
            
         
               Prašomas įregistruoti Bendrijos prekių ženklas:
            
            
               Figūrinis prekių ženklas „IDOM“ (paraiškos Nr. 1 185 800) 35, 37 ir 42 klasių paslaugoms (vadyba, konsultavimas ir informatika)
            
         
               Ženklo ar žymens, kuriuo remiamasi protesto procese, savininkas:
            
            
               Pareiškėjas
            
         
               Ženklas ar žymuo, kuriuo remiamasi protesto procese:
            
            
               Figūrinis Bendrijos prekių ženklas „IDOM“ (paraiškos Nr. 847 236), Ispanijos figūrinis prekių ženklas IDOM (Nr. 789 822, Nr. 789 823, Nr. 1 195 931, Nr. 2 052 591, Nr. 2 052 592, Nr. 2 052 593) ir Ispanijos žodinis prekių ženklas IDOM (paraiškos Nr. 217 244) 35, 37 ir 42 klasių paslaugoms
            
         
               Protestų skyriaus sprendimas:
            
            
               Tenkinti protestą ta dalimi, kuria jis susijęs su 35 klasės paslaugomis, kurias skirti žymėti abu prekių ženklai, ir atmesti 37 ir 42 klasės paslaugų atžvilgiu
            
         
               Apeliacinės tarybos sprendimas:
            
            
               Atmesti apeliaciją
            
         
               Teisiniai pagrindai:
            
            
               Neteisingas Reglamento (EB) Nr. 40/94 8 straipsnio 1 dalies b punkto ir 4 dalies aiškinimas